CELEX: 62007TN0447
Language: sk
Date: 2007-12-05 00:00:00
Title: Vec T-447/07: Žaloba podaná 5. decembra 2007 – Scovill Fasteners/Komisia

9.2.2008   
            
            
               SK
            
            
               Úradný vestník Európskej únie
            
            
               C 37/31
            
         Žaloba podaná 5. decembra 2007 – Scovill Fasteners/Komisia
   (Vec T-447/07)
   (2008/C 37/48)
   Jazyk konania: angličtina
   Účastníci konania
   
      Žalobca: Scovill Fasteners, Inc. (Clarkesville, Spojené štáty) (v zastúpení: O. Dugardyn, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie z 19. septembra 2007 o konaní podľa článku 81 Zmluvy ES (prípad COMP/E 1/39.168 – PO/tvrdý galantérny tovar: uzávery, Hard Haberdashery: Fasteners),
            
         
               —
            
            
               subsidiárne zrušiť alebo znížiť pokutu uloženú žalobcovi,
            
         
               —
            
            
               zaviazať Komisiu na znášanie svojich vlastných trov konania a trov konania, ktoré vznikli žalobcovi.
            
         Žalobné dôvody a hlavné tvrdenia
   Žalobca navrhuje zrušenie rozhodnutia Komisie K(2007) 4257 v konečnom znení z 19. septembra 2007 v prípade COMP/E 1/39.168 – PO/ Tvrdý galantérny tovar: Sponky, ktorým Komisia rozhodla, že dcérska spoločnosť žalobcu spoločne s inými podnikmi porušila článok 81 ES tým, že sa dohodla na koordinovaní zvýšení cien a výmene dôverných informácií o cenách a na zvýšení cien.
   Na podporu svojej žaloby žalobca tvrdí, že Komisia sa nesprávne domnievala, že žalobca a jeho dcérska spoločnosť tvoria jeden hospodársky subjekt a že žalobca by nemal byť solidárne zodpovedný za zaplatenie pokuty uloženej jeho dcérskej spoločnosti v súvislosti s porušeniami práva, ktorých sa dcérska spoločnosť údajne dopustila.
   Ďalej žalobca tvrdí, že Komisia dostatočne nepreukázala, že dcérska spoločnosť žalobcu sa po roku 1997 podieľala na karteli.
   Subsidiárne žalobca tvrdí, že Komisia:
   
               —
            
            
               sa pri výpočte pokuty dopustila zjavných omylov,
            
         
               —
            
            
               pri posudzovaní trvania a závažnosti porušení práva nezohľadnila všetky relevantné okolnosti, a
            
         
               —
            
            
               neposúdila poľahčujúce okolnosti, akou je napríklad nevýznamná úloha, ktorú zohrávala dcérska spoločnosť žalobcu.